PHP K�sikirja
Edellinen |  | Seuraava

# Luku 35. Evästeet

PHP tukee evästeitä sellaisenaan, ilman erillistä konfiguraatiota. Evästeet ovat mekanismi, jonka avulla voidaan tallentaa tietoa käyttäjän selaimeen. Tällöin voidaan helposti tunnistaa palaavia käyttäjiä ja seurata heidän liikkeitä. Evästeitä voidaan asettaa fuktioilla setcookie() ja setrawcookie(). Evästeet ovat osa HTTP-otsikkotietoja, joten evästeet tulee asettaa ennen kuin mitään tulostetta on lähetetty selaimelle. Tämä rajoitus on sama kuin funktiolla header(). Voit käyttää tulostuksenhallintafunktioita viivästyttääksesi skriptin tulostusta siihen asti, kunnes tiedetään asettaako skripti evästeitä tai muita otsikkotietoja.

Asetuksista register_globals ja variables_order riippuen, kaikki asiakasohjelman lähettämät evästetiedot muunnetaan automaattisesti PHP-muuttujaksi, aivan kuten GET ja POST -muodossa lähetetty tieto. Mikäli yhteen evästeeseen halutaan liittää useampia arvoja, voidaan siitä tehdä lista lisäämällä evästeen nimeen merkit [].

PHP:n versiosta 4.1.0 lähtien, kaikki asiakasohjelman lähettämät evästeet asetetaan superglobaaliin listaan $_COOKIE. Aikaisemmissa versioissa ne ovat puolestaan asetettu listaan $HTTP_COOKIE_VARS, mikäli konfiguraatiomuuttuja track_vars on asetettu (tämä muuttuja on ollut automaattisesti asetettuna versiosta 4.0.3 lähtien).

Lisätietoja, kuten esimerkiksi huomautuksia selainkohtaisista bugeista, löytyy funktioista setcookie() ja setrawcookie().

Edellinen | Alkuun | Seuraava
PHP ja HTTP-autentikaatio | Ylös | Sessions